Osztrák saláta-tál - Örömkonyha ínyenceknek
Osztrák saláta-tál
Posted in Blogok, Saláták by Andrea
Kiruccanás a sógorokhoz…egy jó bécsi saláta!
Tegnap kiruccantunk a sógorokhoz. Csak egy napra mentünk, és igazából nem turisztikai céllal, állás megbeszélésen voltunk Bécsben, egy három csillagos szállodában. Nagyon kedvesen fogadtak minket, nagyon kedves volt a személyzet és gyönyörű a hely. Bár, ez utóbbival könnyű engem lenyűgözni, még nem találkoztam olyan osztrák szállodával, kis panzióval, vagy étteremmel, aminek a hangulata nem varázsolt volna el azonnal.
Azért, ha már ekkora utat megtettünk, egy “kis” (cirka 12 km gyaloglás) városnézést is beiktattunk a programba. Mivel, szerencsénkre nagyon szép időt sikerült kifognunk, mindenhova gyalog mentünk.
Rathaus, Parlament, Burg, Universitat Wien, …és egy kis vásárlás a Mariahilfer Strassen.
Az egész napos bécsi gyalogos városnézés után, ezzel a vacsival láttak minket vendégül a bécsi hotel éttermében.
Vékonyra vágott marhahús csíkok, lolló salátával, babbal, tökmaggal, nyakon öntve körte ecettel.
A csirkés verzió, szintén babbal, juhsajttal töltött paradicsommal, babbal, uborkával, padlizsánnal, burgonyával…
Tudtad?: Bécs a 10. leggazdagabb város Európában.
Ez a Mariahilfer Strasse, már nem az az utca, ahova
a magyar turisták anno lelkesen jártak ki Gorenje fagyasztószekrényért, vagy valamilyen más műszaki cikkért, és hozták át a határon a Trabi csomagtartójára erősítve. Ez, egy világszínvonalú sétálóutca, ahol minden magára valamit is adó cégnek van üzlete. (Calzedonia, Intimissimi, Swarovsky, Telly Weil, Mango, Maxx, Gas, …és sorolhatnám a végtelenségig.
Fárasztó, de jó kis nap volt,a nap fénypontjaként az isteni salátával.